# YouTube Shorts

YouTube Shorts és la plataforma de vídeos curts del lloc web YouTube. Allotja contingut semblant al servei principal de YouTube, però centrat en vídeos verticals amb una durada màxima de 60 segons. Aquests vídeos s'anomenen Shorts o curts. També accepta vídeos amb una relació d'aspecte quadrada (1:1).
Els curts han guanyat col·lectivament més de 5 bilions de visualitzacions d'ençà que la plataforma es va llançar al públic general el 13 de juliol de 2021.

## Història

El 2019, com a resposta a la gran competència de TikTok, YouTube va començar a experimentar mostrant vídeos verticals de fins a 30 segons en una secció nova a la pàgina d'inici. Aquesta primera beta només es va publicar per a un petit nombre de persones. Poc després de la prohibició de TikTok a l'Índia el setembre de 2020, la versió beta de YouTube Shorts va estar disponible al país. El març de 2021, la versió beta es va llançar als EUA. Els shorts es van llançar a escala mundial el 13 de juliol de 2021.
El gener de 2022, un estudi va demostrar que els estafadors aconseguien milions de visualitzacions piratejant vídeos populars de TikTok i publicant-los a YouTube Shorts. Als vídeos republicats, hi fixaven comentaris amb vincles comercials, que els van generar diners segons el cost per acció o el cost per client.
L'agost de 2022, YouTube va anunciar la intenció d'afegir la funció Shorts a l'aplicació de televisió intel·ligent.
El desembre de 2022, YouTube va publicar la seva publicació anual al blog que documentava els millors vídeos i creadors de l'any i Shorts va rebre la seva pròpia secció de la publicació per primera vegada.
El gener de 2023, YouTube va anunciar com seria el nou format de monetització dels curts. A partir del primer de febrer els youtubers, que superin els llindars de requisits, podran monetitzar els Shorts.

## Característiques

YouTube Shorts presenta vídeos verticals o quadrats creats pels usuaris amb una durada màxima de 60 segons. Permet als usuaris afegir música amb llicència i subtítols a la pantalla. Els espectadors poden desplaçar-se per un interminable enfilall de vídeos. YouTube Shorts ofereix la funció d'editar i la capacitat d'interactuar amb els espectadors responent als comentaris amb vídeos addicionals, això darrer és una funció que TikTok va popularitzar primer. Encara que està pensat per a ser vist en telèfons intel·ligents, els Shorts es poden veure en qualsevol dispositiu.

## Monetització

L'agost de 2021, YouTube va llançar el fons YouTube Shorts, un sistema en què els principals creadors de curts podien cobrar pel seu treball. YouTube ho va descriure com una manera de «monetitzar i recompensar els creadors pel seu contingut» i va dir que seria un fons de 100 milions de dòlars distribuïts durant el 2021 i el 2022, similar al fons per a creadors de 1 000 milions de dòlars de TikTok. YouTube va explicar a The Hollywood Reporter que el fons és «només un punt provisional fins que YouTube desenvolupi una eina de monetització i suport a llarg termini per als creadors de vídeos breu» que «s'adaptarà, però amb diferències,» al Programa per a socis. Quan es va publicar el fons, YouTube va enviar ofertes a més de 3 000 creadors que oscil·laven entre els 100 i els 10 000 dòlars al mes.
A partir del gener de 2023, els creadors que se centren a fer Shorts podran sol·licitar el Programa de socis habitual en aconseguir 1 000 subscriptors i arribar a 10 milions de visualitzacions combinades de tots els seus Shorts en un període de 90 dies. El fons de YouTube Shorts s'aturarà a partir del gener de 2023, perquè YouTube començarà a compartir els ingressos publicitaris amb els youtubers socis a partir del primer de febrer.

## Referències

* ↑ Mediterrani, E. U. «Què és YouTube Shorts?» (en anglès), 11-02-2022. [Consulta: 21 gener 2023].
* ↑ «Començar a utilitzar YouTube Shorts - Ajuda — YouTube». [Consulta: 21 gener 2023].
* 1 2 «Upload YouTube Shorts - Computer». YouTube Help, November 17, 2022. [Consulta: January 19, 2023].
* ↑ Spangler, Todd. «YouTube Shorts Tops 5 Trillion Views to Date, Platform to Test Shopping and Branded Content for TikTok-Style Videos». Variety, 25-01-2022.
* ↑ «YouTube test features and experiments - YouTube Community». Arxivat de l'original el 2020-03-07.
* 1 2 «YouTube Shorts launches in India after Delhi TikTok ban». The Guardian, September 15, 2020.
* 1 2 Gartenberg, Chaim. «YouTube Shorts arrives in the US to take on TikTok, but the beta is still half-baked». The Verge, March 18, 2021.
* ↑ Spangler, Todd. «YouTube Shorts, Video Giant’s TikTok Copycat, Is Rolling Out in 100-Plus Countries», July 13, 2021.
* ↑ «Scammer use YouTube Shorts for posting stolen videos from TikTok: Report».
* ↑ Tupas, Natasha t. «Scammers profiting from reposting stolen TikTok videos on YouTube Shorts». www.cybersecurityconnect.com.au, January 13, 2022.
* ↑ «YouTube Shorts a haven for scammers using stolen TikTok videos». securitybrief.com.au.
* ↑ «YouTube set to launch short-form video app Shorts on its smart TV» (en anglès). Mid-day, 24-08-2022. [Consulta: 29 agost 2022].
* ↑ «A year on YouTube: 2022’s top trending videos & creators in the US». blog.youtube.
* ↑ «Canvis en les condicions del Programa per a partners de YouTube - Ajuda — YouTube». [Consulta: 21 gener 2023].
* ↑ «YouTube Shorts dividira els ingressos per publicitat amb els creadors a partir de l’1 de Febrer – Araytor Correduría de Seguros». [Consulta: 21 gener 2023].
* 1 2 «(Action Needed) New YouTube Partner Program Contract Terms for all Monetizing Creators». [Consulta: 21 gener 2023].
* ↑ Spangler, Todd. «YouTube Shorts at One Year: What the Video Giant Has Learned About the 60-Second Format — and What’s Next», October 15, 2021.
* ↑ «How to Make YouTube Shorts: Everything You Need to Know», January 12, 2022.
* ↑ «YouTube Shorts soon to get custom voiceover feature like TikTok». GSMArena.com.
* ↑ Keck, Catie. «YouTube is adding new ways for creators to make money with Shorts and shopping» (en anglès). The Verge, 10-02-2022. [Consulta: 17 febrer 2022].
* ↑ «YouTube Shorts – Competition for TikTok and Instagram Reels» (en anglès). IONOS Digitalguide. [Consulta: 11 març 2022].
* ↑ «YouTube Launches New $100 Million Fund for Shorts Creators, Adds New Creative Tools for Shorts Clips». Social Media Today.
* ↑ Chan, J. Clara. «TikTok Creators Turn to YouTube Shorts Amid "Insane" Subscriber Growth», August 26, 2021.
* ↑ Kastrenakes, Jacob. «YouTube creators can now get $10,000 per month for making Shorts». The Verge, August 3, 2021.
* ↑ YouTube Creators. «YouTube Shorts Fund». YouTube, 03-08-2021. [Consulta: 20 febrer 2022].
* ↑ «Made on YouTube: supporting the next wave of creative entrepreneurs» (en anglès americà). blog.youtube. [Consulta: 21 octubre 2022].
* ↑ «Maneres noves de guanyar diners a YouTube - Ajuda — YouTube». [Consulta: 21 gener 2023].

## Enllaços externs

* YouTube Shorts - Lloc web oficial
* YouTube Creators page